в свободен текст на индикатора за местоположение, посочен в съкратеното заглавие, например: „Auckland Oceanic FIR“.
 3.2
 Елемент Б — Дата и час (UTC) на първо изригване.
 3.3
 Елемент В — Име и номер на вулкана съгласно документ 9691 на ИКАО Manual on Volcanic Ash, Radioactive Material and Toxic Chemical Clouds, допълнение H и на Световната карта на вулканите и основните аеронавигационни характеристики.
 3.4
 Елемент Г — Географска ширина/дължина на вулкана в цели градуси или радиал и разстояние от навигационното средство съгласно документ 9691 на ИКАО Manual on Volcanic Ash, Radioactive Material and Toxic Chemical Clouds, допълнение H и на Световната карта на вулканите и основните аеронавигационни характеристики.
 3.5
 Елемент Д — Цветен предупредителен код за ниво на вулканична активност, включително цветен предупредителен код за предходното ниво, както следва:
 Цветен предупредителен
 код за нивото
 Състояние на вулканична активност
 ЗЕЛЕН
 КОД
 Вулканът е в нормално състояние, без опасност от изригване.
 или след промяна от по-високо ниво на предупреждение:
 Вулканичната активност се смята за преустановена и вулканът отново е в нормално състояние, без опасност от изригване.
 ЖЪЛТ
 КОД
 Вулканът показва признаци на повишена активност над известното фоново равнище.
 или след промяна от по-високо ниво на предупреждение:
 Вулканичната активност е намаляла значително, но продължава да се следи отблизо за евентуално подновяване.
 ОРАНЖЕВ
 КОД
 Вулканът показва признаци на изразена активност с повишена вероятност от изригване.
 или
 В ход е вулканично изригване без никакво или с незначително отделяне на пепел [посочва се относителната височина на облака от пепел, ако е възможно].
 ЧЕРВЕН
 КОД
 Всеки момент се очаква изригване с вероятно отделяне на значителни количества пепел в атмосферата.
 или
 В ход е изригване с отделяне на значителни количества пепел в атмосферата [посочва се относителната височина на облака от пепел, ако е възможно].
 Цветният предупредителен код за вулканична активност или настъпилите промени в нея се предоставя на районния контролен център от компетентната агенция по вулканология на съответната държава членка, напр. „RED ALERT FOLLOWING YELLOW“ („ЧЕРВЕН КОД СЛЕД ЖЪЛТ“) ИЛИ „GREEN ALERT FOLLOWING ORANGE“ („ЗЕЛЕН КОД СЛЕД ОРАНЖЕВ“).
 3.6
 Елемент Е — Ако се съобщава за облак от вулканична пепел със значение за изпълнение на полетите, неговият хоризонтален обхват и най-ниска/най-висока точка се посочват с тяхната географска ширина/дължина (в цели градуси) и надморско равнище в хиляди метри (фута) и/или радиал и разстояние от вулкана източник. Първоначално информацията може да се основава само на специален доклад от въздухоплавателно средство, но впоследствие може да бъде дадена по-подробна информация въз основа на сведения от съответната метеорологична служба за следене и/или консултативен център за вулканична пепел.
 3.7
 Елемент Ж — Указва се прогнозната посока на движение на облака от пепел на определени нива се посочва въз основа на сведения от съответната метеорологична служба за следене и/или консултативен център за вулканична пепел.
 3.8
 Елемент З — Посочват се въздушните маршрути и участъци от тях, както и полетните нива, които са засегнати или се очаква да бъдат засегнати.
 3.9
 Елемент И — Посочва се евентуално затваряне на въздушното пространство или на въздушни маршрути или участъци от тях, както и наличието на алтернативни маршрути.
 3.10
 Елемент